laion/Wikipedia-Exotic huggingface dataset:
M73

M73 (מ-Messier 73, נקרא גם NGC 6994) הוא אסטריזם בקבוצת הכוכבים דלי המורכב מארבעה כוכבים שנראה שאינם קשורים זה לזה. הכוכב הקרוב ביותר מביניהם נמצא במרחק של כ-880 שנות אור ממערכת השמש והרחוק ביותר נמצא במרחק של כ-2,600 שנות אור ממערכת השמש. זהו אחד משני העצמים היחידים בקטלוג מסיה שאינם ערפילית, צביר כוכבים או גלקסיה (השני הוא M40). M73 נצפה על ידי האסטרונום הצרפתי שארל מסיה, ב-4 באוקטובר 1780 שצרף אותו לקטלוג מסיה תחת התיאור "צביר של 3-4 כוכבים הנראה כערפילית במבט ראשון". מסיה רשם בתיאור העצם שיש ערפיליות קלה בין הכוכבים ושהוא נמצא בסמוך לערפילית M72. בשנת 1783 צפה האסטרונום ויליאם הרשל ב-M73 וציין שמדובר במעט כוכבים בצורת משולש ושלא ניתן להבחין בערפיליות כלשהי ביניהם. ג'ון הרשל פקפק בהיותו של העצם צביר כוכבים וציין שאם כן, זהו צביר דל ביותר שאין ערפיליות בין כוכביו. למרות זאת הוא הוסיף אותו לקטלוג הכללי של ערפיליות וצבירי כוכבים, שאותו ערך, תחת הציון GC 4617. בעקבות זאת, הוכנס M73 גם לקטלוג הכללי החדש על ידי ג'ון דרייר תחת הציון NGC 6994. M73 המשיך להחשב כצביר פתוח דליל ודל בכוכבים (סווג כצביר מטיפוס IV 1 p) ונכלל בקטלוגים של צבירים שנערכו במאה ה-20, למרות שהיו אסטרונומים שחשדו שמדובר באסטריזם ולא בצביר. רק בסוף המאה ה-20 ותחילת המאה ה-21 נעשו מדידות מדויקות של המרחק ומהירות התנועה של ארבעת הכוכבים העיקריים והוכח שאינם קשורים זה לזה. בהירותם הנראית של ארבעת הכוכבים היא בין דרגות 10 ו-12, כך שניתן לראותם באמצעות טלסקופ חובבים. האסטריזם נמצא כ-3.9 מעלות מדרום-מערב לכוכב ν (נו) בדלי, כ-1.3 מעלות ממערב לו נמצא הצביר M72 וכ-1.8 מעלות מצפון מזרח לו נמצאת ערפילית שבתאי (NGC 7009). ארבעת הכוכבים שיוצרים את האסטריזם יוצרים משולש שקודקודיו פונים לכיוונים דרום, צפון ומערב. הכוכב הדרומי ביותר הוא גם הבהיר ביותר ומסומן A. הכוכב הצפוני ביותר הוא השני בבהירותו ומסומן B. הכוכב המערבי ביותר הוא העמום ביותר מבין הארבעה ומסומן D. על הקו המחבר את הכוכבים A ו-D נמצא הכוכב השלישי בבהירותו המסומן C. מדיה וקבצים בנושא M73 בוויקישיתוף M73 בקטלוג מסיה באתר SEDS. M73, בבסיס הנתונים SIMBAD לגרמי שמיים אסטרונומיים J. Ruprecht: Classification of open star clusters, Bulletin of the Astronomical Institute of Czechoslovakia, vol. 17, p.37, col. 3 M. Odenkirchen & C. Soubiran: NGC 6994 - clearly not a physical stellar ensemble
אצטדיון מונטיליבי

האצטדיון העירוני מונטיליבי (בקטלאנית: Estadi Municipal de Montilivi) הוא אצטדיון כדורגל בז'ירונה אשר בקטלוניה, ספרד. האצטדיון נחנך בשנת 1970 ומשמש מאז כמגרשה הביתי של קבוצת ז'ירונה המקומית. בשנת 2017 לאחר שז'ירונה העפילה לראשונה בתולדותיה ללה ליגה, המועדון הרחיב את קיבולת האצטדיון ל-13,450 צופים. מאוחר יותר הקיבולת הופחתה ל-11,200. מדיה וקבצים בנושא אצטדיון מונטיליבי בוויקישיתוף האצטדיון באתר הרשמי של ז'ירונה (בקטלאנית) "Girona FC" (בספרדית). Girona FC. נבדק ב-16 בינואר 2020. {{cite web}}: (עזרה) ערך זה הוא קצרמר בנושא כדורגל ספרדי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
RIMS1

RIMS1 - הוא חלבון שמבקר את האקסוציטוזה של הנוירוטרנסמיטור גלוטמט. החלבון RIMS1 הוא חלבון שמבקר את האקסוציטוזה של הנוירוטרנסמיטור גלוטמט, באמצעות קישור ל-Rab3A שאחראי על הפרשת הבועיות שמכילות את הנוירוטרנסמיטור. מדובר בחלבון חשוב בתהליך של בקרת האקסוציטוזה כיוון שהוא יחסית שמור מאוד במשפחות בעלי חיים שונות מאוד זו מזו. החלבון מקבל סיגנלים ומושפע מרמת הסידן בתא. החלבון בנוי בעיקר ממשטחי בטא ונמצא בציטופלזמה של התא באזור הפרה-סינפטי באזור שמכונה "האתר הפעיל" (active zone). כמו גנים רבים שקשורים לפעילות הסינפטית גם ל-RIMS1 יש הרבה איזופורמים שונים, למשל בדג התנין יש לו לפחות 23 איזופורמים שונים. האיזופורמים השונים נוצרים משחבור חלופי של האקסונים הרבים שיכולים להיכנס ל-mRNA הבוגר או לא להיכנס אליו. בתור חלבון סינפטי יש לו גם חשיבות על המבנה והצורה של הסינפסה. באדם קיימת מוטציית החלף שלא נמצאה באורגניזמים אחרים ולא נמצאה לה משמעות קלינית. בנוסף קיימת מוטציית SNP שגורמת לבעיות והתנוונות של הרשתית. העברה סינפטית "Human PubMed Reference:". "Mouse PubMed Reference:". Tobias Mittelstaedt, Elena Alvaréz-Baron, Susanne Schoch, RIM proteins and their role in synapse function, Biological Chemistry 391, 2010-06-01, עמ' 599–606 doi: 10.1515/BC.2010.064 הגן RIMS1, באתר בדפדפן הגנומי של אוניברסיטת קליפורניה, ‏16/06/2016 PREDICTED: regulating synaptic membrane exocytosis protein 1-like isof - Protein - NCBI, www.ncbi.nlm.nih.gov RIMS1 - Regulating synaptic membrane exocytosis protein 1 - Homo sapiens (Human) - RIMS1 gene & protein, www.uniprot.org snpdev, Reference SNP (refSNP) Cluster Report: rs116476753, www.ncbi.nlm.nih.gov Sanjay M Sisodiya, Pamela J Thompson, Anna Need, Sarah E Harris, Genetic enhancement of cognition in a kindred with cone–rod dystrophy due to RIMS1 mutation, Journal of Medical Genetics 44, 2007-06-01, עמ' 373–380 doi: 10.1136/jmg.2006.047407 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ראוס דפורטיו

מועדון הכדורגל ראוס דפורטיו (בקטלאנית: Club de Futbol Reus Deportiu או בקיצור: ראוס דפורטיו, בקטלאנית: Reus Deportiu) הייתה קבוצת כדורגל ספרדית מהעיר ראוס, פרבר בטראגונה שבקטלוניה. הקבוצה נוסדה ב-23 בנובמבר 1909. אצטדיונה הביתי של הקבוצה הוא אצטדיון הקאמפ נואו מוניסיפל, שבראוס, המכיל 4,700 מושבים. בסוף עונת 2016/2015 הקבוצה עלתה מהליגה השלישית לליגה הספרדית השנייה, לראשונה בתולדותיה. המועדון ידוע בעיקר בשל קבוצת הוקי רולר מצליחה, אך למועדון גם קבוצות בענפי הכדורסל, שחמט, אתלטיקה, רוגבי, טניס, טניס שולחן ועוד. ראוס נוסדה לאחר פירוק קבוצה אחרת בעיר ובשנת 1917 איחדה לתוכה מספר קבוצות קטנות. עד תחילת שנות ה-40 שיחקה הקבוצה בליגות המחוזיות, עד שבשנת 1943 העפילה לראשונה בתולדותיה לליגה השלישית. עד שנות ה-70 העבירה את מרבית שנותיה בליגה השלישית, עד שחלה ירידה בהישגי הקבוצה שירדה לליגה הרביעית. החל משנת 1983 עד 2002 שיחקה בעיקר בליגה הרביעית, עם גיחות לליגה הקטלאנית הראשונה, המהווה ליגה חמישית ברמתה בספרד. עד שנת 2011 שיחקה ראוס בליגה הרביעית למעט שתי עונות, כאשר החל משנה זו התבססה בליגה השלישית. את עונת 2015/2014 סיימה במקום השלישי, הישגה הגדול ביותר עד לנקודה זאת, בזכותו העפילה לפלייאוף העלייה לליגה השנייה. כבר בסיבוב הראשון הודחה בידי ראסינג פרול, אך בעקבות הישג זה העפילה לשחק בעונה הבאה בגביע המלך. ראוס הוגרלה לשחק בסיבוב הרביעי מול אתלטיקו מדריד, ואף כבשה שער יתרון מפתיע, אך לבסוף הפסידה בשני המשחקים והודחה מהגביע. את המשך העונה העבירה ראוס בצמרת, כשבמחזור האחרון של הליגה הסדירה העפילה למקום הראשון, ממנו משחקים במסלול המקוצר של פלייאוף העלייה לליגה השנייה. ראוס הוגרלה לשחק מול ראסינג סנטאנדר וניצחה בשני המשחקים, כולל ניצחון 0–3 באצטדיון הסרדינרו. הישג זה הביא להעפלתה הראשונה בהיסטוריה לליגה השנייה. העפלתה של ראוס לליגה השנייה דרך מסלול האלופות העלה אותה למשחק על גביע אליפות כלל הליגה השלישית, אך הפסידה בפנדלים לקבוצת אוקם מורסיה. בעונת 2018/2019 הקבוצה נתקלה בקשיים כלכליים חמורים. בשל המצב הכלכלי החמור בו הייתה, בינואר 2019 הדיחה התאחדות הכדורגל הספרדית את ראוס ממערכת הליגות בספרד למשך שלוש שנים. בעקבות כך שחקני הקבוצה (למשל חסוס אולמו) חתמו חוזים עם קבוצות אחרות במטרה להמשיך לשחק כבר בעונה זו. בקיץ 2019 המועדון הורד לליגה החמישית. פעילות המועדון הופסקה ובעצם המועדון התפרק. מדיה וקבצים בנושא ראוס דפורטיו בוויקישיתוף אתר האינטרנט הרשמי של ראוס דפורטיו פרופיל הקבוצה באתר BDFutbol
גוסטב סוונסון

גוסטב סוונסון (בשוודית: Gustav Svensson; נולד ב-7 בפברואר 1987) הוא כדורגלן שוודי המשחק בעמדות הקשר והמגן בקבוצת גטבורג מליגת העל השוודית. סוונסון החל לשחק בילדותו בקבוצה מקומית בעיר הולדתו, וכשהיה בן 14 הצטרף לקבוצת גטבורג. בשנת 2007 הוא סייע לקבוצה לזכות באליפות שוודיה, ואף היה מועמד לתואר השחקן הצעיר של העונה בשוודיה. ב-1 בספטמבר 2010 חתם סוונסון על חוזה לשלוש שנים בבורסאספור הטורקית. ב-7 ביולי 2012 חתם סוונסון על חוזה לשלוש שנים בטאבריה סימפרופול מליגת העל האוקראינית. ב-31 באוגוסט 2012 ערך סוונסון את הופעת הבכורה שלו בליגה. באותה העונה, במהלך פגרת החורף, קרע סוונסון את הרצועה הצולבת בברכו, ונאלץ לעבור תקופת החלמה ממושכת. ב-23 במרץ 2014 חזר סוונסטו לקדנציה נוספת בגטבורג בה חתם על חוזה לארבע שנים. ב-14 בינואר 2016 חתם סוונסון על חוזה לשלוש שנים במועדון הסיני גואנגג'ואו סיטי. ב-30 בינואר 2017 חתם סוונסון בסיאטל סאונדרס האמריקאית. ב-9 באפריל 2021 חזר סוונסון לגואנגג'ואו סיטי. ב-22 ביולי 2021 חזר סוונסון לאחר 11 שנה לקבוצת נעוריו, גטבורג. לזכותו של סוונסון 24 הופעות במדי הנבחרת הצעירה של שוודיה, במדיה הופיע באליפות אירופה עד גיל 21 אשר נערכה בשוודיה בשנת 2009. באותו הטורניר כבש סוונסון את שערו היחיד במדי הנבחרת הצעירה במשחק נגד בלארוס במסגרת שלב הבתים. ב-25 בינואר 2009 ערך סוונסון את הופעת הבכורה שלו בנבחרת הבוגרת של שוודיה במשחק חוץ מול ארצות הברית אשר הסתיים בניצחון הנבחרת השוודית בתוצאה 2–3. לאחר שהיה חלק מסגל נבחרתו בטורניר יורו 2020 ושותף במהלכו במשחק אחד, הודיע סוונסון על פרישה מהנבחרת. גטבורג אליפות שוודיה: 2007 הגביע השוודי: 2008, 2014-15 סופרקאפן: 2008 מדיה וקבצים בנושא גוסטב סוונסון בוויקישיתוף גוסטב סוונסון, באתר Transfermarkt גוסטב סוונסון, באתר Soccerway גוסטב סוונסון, באתר WorldFootball.net גוסטב סוונסון, באתר National Football Teams גוסטב סוונסון, באתר FootballDatabase.eu
אליעד מואטי

אליעד מואטי (מאור) (נולד בשנת 1978) הוא קצין בצה"ל בדרגת תת-אלוף המשרת כמפקד חיל הגנת הגבולות. שימש מפקד חטיבת גבעתי, קצין אג"ם של מפקדת העומק, מפקד עוצבת ברעם, סגן מפקד חטיבת גבעתי, מפקד גדוד גפן ומפקד גדס"ר גבעתי. מואטי, בנם של צבי ופנינה מואטי, נולד וגדל באלקנה ולמד במכינה קדם-צבאית בני דוד בעלי במחזור ט'. התגייס לצה"ל בשנת 1997, והתנדב ליחידת דובדבן. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב ליחידת דובדבן ומונה למפקד צוות. חודש וחצי לאחר מינויו, ב-26 באוגוסט 2000, פיקד על צוותו במבצע סימפוניית החיים שהתקיים בכפר עסירה א-שמאלייה, במהלך המבצע נהרגו שלושה מחייליו מירי דו-צדדי, לאחר שצלפים מצוות אחר ביחידה סברו בטעות שהם למעשה מחבלים וירו בהם למוות. לאחר מכן השתתף במבצעים מיוחדים נוספים, במהלך הלחימה כנגד הטרור הפלסטיני באינתיפאדה השנייה ביהודה ושומרון. בשנת 2003 שירת כמפקד פלגת מסלול ביחידה. בשנת 2004 מונה למפקד פלגת לוחמים ביחידה. בשנים 2006–2007 שירת כמפקד בית הספר להכשרות של יחידת דובדבן. בשנים 2007–2008 שירת כסגן מפקד יחידת דובדבן. בשנת 2008 עבר לחטיבת גבעתי ומונה לסגן מפקד גדוד רותם, ושימש בתפקיד בין היתר במהלך מבצע עופרת יצוקה. בתפקיד זה שירת עד שנת 2009. בהמשך שימש כמפקד "סדרת קומנדו" בחטיבת גבעתי. לאחר מכן יצא ללימודים בפו"ם. בשנת 2011 הועלה לדרגת סא"ל ומונה למפקד גדס"ר גבעתי, ושירת בתפקיד עד שנת 2013. בשנים 2013–2014 שימש כמפקד צוות במכללה לפיקוד טקטי. לאחר שבמהלך מבצע צוק איתן נהרג מפקד גדוד גפן, דולב קידר, מונה למפקד הגדוד והוביל אותו בהמשך הלחימה ברצועת עזה, לאחר המבצע המשיך לכהן בתפקיד עד שנת 2015. בשנים 2015–2016 שירת כסגן מפקד חטיבת גבעתי. ב-16 ביוני 2016 הועלה לדרגת אל"ם ומונה למפקד עוצבת ברעם, ושירת בתפקיד עד 27 ביוני 2018. בשנים 2018–2020 שירת כקצין אג"ם של מפקדת העומק. לאחר מכן היה חניך במכללה לביטחון לאומי במחזור מ"ח (2021-2020). ב-7 ביולי 2021 מונה למפקד חטיבת גבעתי, תפקיד אותו מילא עד 16 באוגוסט 2023. ב-28 בספטמבר 2023 נכנס לתפקידו כמפקד חיל הגנת הגבולות. מואטי מתגורר במירב, נשוי לשלומית ואב לשבעה ילדים. בעל תואר ראשון בהיסטוריה צבאית מהאוניברסיטה העברית בירושלים, תואר שני בביטחון לאומי ומנהל, ותואר שני נוסף ביחסים בין-לאומיים, שניהם מאוניברסיטת חיפה. מדיה וקבצים בנושא אליעד מואטי בוויקישיתוף לילך שובל, "ואז הודיעו לי: דולב נהרג, אתה המג"ד", באתר ישראל היום, 29 ביוני 2015 יואב זיתון, הקרב על התודעה: מניעת תמונת ניצחון לחיזבאללה, באתר ynet, 9 בספטמבר 2017 יובל אראל, ‏להרתיע את איראן וגרורותיה – עוד לפני שיירו כדור אחד: תרחיש הקיצון וההיערכות הישראלית, באתר ‏מאקו‏, 20 באוקטובר 2022 גל פרל פינקל, הרמטכ"ל מינה מח"טים חדשים, וכדאי לשים אליהם לב, באתר זמן ישראל, 16 בספטמבר 2020 אור הלר, שנה ל"עופרת יצוקה": בצה"ל נערכים לסיבוב לחימה קשה יותר, באתר nana10‏, 14 בדצמבר 2009 הדס דובדבני, עשור לגדס"ר גבעתי: חוד החנית של החטיבה הסגולה, באתר צה"ל (דרך ארכיון האינטרנט), 16 ביולי 2012 לילך שובל, תפסו פיקוד בקרב, באתר ישראל היום, 5 באוגוסט 2014 איתי בלומנטל, אלוף-משנה אליעד (מואטי) מאור מונה למפקד עוצבת ברעם בפיקוד הצפון, באתר ynet, 16 ביוני 2016 קורות חיים שפורסמו בהודעת דובר צה"ל עם מינויו למח"ט גבעתי קובי פינקלר, סבב מינויים בצה"ל, באתר ערוץ 7, 14 בספטמבר 2020 נועם אמיר, ‏מח"ט גבעתי החדש: אל"מ אליעד (מואטי) מאור, אב לשבעה ילדים, בעיתון מקור ראשון, 8 ביולי 2021 תא"ל אליעד מואטי נכנס לתפקיד מפקד חיל הגנת הגבולות, באתר צה"ל, 28 בספטמבר 2023
יהושע כ"ץ

הרב יהושע כ"ץ (נולד ב-כ"ח בכסלו תש"ו, 11 בדצמבר 1945) הוא רבה האשכנזי של העיר מעלה אדומים. נולד בכ"ח בכסלו תש"ו לאסתר ודב כ"ץ ברמת גן. כשהיה בן 4 עברה משפחתו לגור בבית המעלות בירושלים. למד בישיבות: הישוב החדש, כפר חסידים ומרכז הרב. נמנה עם מחזור המייסדים של ישיבת הכותל ושירת בצה"ל. לאחר נישואיו למד בכולל ההלכה בישיבת הכותל וסיים במסגרתו סמיכה לרבנות. שימש כרב צבאי מספר שנים, שנתיים (תשל"ו-תשל"ז) כרבו של קיבוץ חפץ חיים, והחל משנת תשמ"ד (1984) משמש כרבה של העיר מעלה אדומים, לצד הרב מרדכי נגארי. עיסוקו העיקרי של הרב כ"ץ הוא בתחום ההלכה. במשך שנים העביר קורס בענייני הלכה במכללת ירושלים לבנות וכן שיעור שבועי קבוע בהלכה בישיבת ברכת משה. הרב כ"ץ ידוע בעירו גם בגמילות חסדים, הוא מנהל קופת צדקה ועוסק בשלום בית. רבו בענייני הלכה היה הרב שלמה זלמן אויערבך[דרוש מקור]. אביו הרב דב כ"ץ, היה מנהל בתי הדין הרבניים, חוקר תנועת המוסר ומחבר סדרת "תנועת המוסר" ועוד ספרים רבים. (נפטר 1979) ואמו אסתר הייתה בתו של הרב זאב גולד, ממנהיגי המזרחי ומחותמי מגילת העצמאות. אשתו הרבנית נחמה, מנהלת סניף "יד שרה" במעלה אדומים. אביה הרב יצחק לוי, היה מורה ומפקח כללי ללימודי תנ"ך בישיבת חורב בירושלים ומחבר ספר "פרשיות בספרי הנביאים", בנו של רופא הילדים הירושלמי ד"ר יעקב לוי. אחיו הוא הרב יעקב כ"ץ, לשעבר ראש הכולל בישיבת הכותל. אחותו יהודית נספתה עם בעלה הרב שלמה קוק ושני ילדיהם בתאונת דרכים כאשר רכבת התנגשה בהם חזיתית כשנתקעו על פסיה בלילה גשום במיוחד. גיסו הרב אברהם אבא וינגורט - עורך כתבי ה"שרידי אש" ומרצה. גיסו הרב גבריאל יוסף לוי - ראש ישיבת "באר התורה". חתנו הרב עידו רוזנטל - ר"מ במכינה הקדם צבאית בעלי, החל משנת תש"פ ר"מ בישיבת דרום תל אביב. חתנו הרב יאיר מרמרוש - רב המושב קשת ברמת הגולן. חתנו הרב יאיר גלובינסקי, ר"מ בקיאות בישיבת הר המור. בנו דב כ"ץ - מזכיר של היישוב שבי שומרון. פעיל מרכזי בעשייה הציבורית בשומרון. קובץ מאמרים "דרישה ופרישה", שלושה חלקים. מאמרים של הרב יהושע כץ, באתר ספריית אסיף "בעקבתא דמשיחא חוצפא יסגא", באתר ישיבה, אלול תשס"ו הרב יהושע כ"ץ, רב מעלה אדומים, להגדיל (כיסוי) ראש, באתר ערוץ 7, 4 במרץ 2004 מאמרים של הרב יהושע כ"ץ שיעור תלמוד תורה, ספר על הלכות תלמוד תורה. על הרב יהושע כ"ץ באתר רבנות העיר והמועצה הדתית מעלה אדומים ריאיון עם הרב יהושע כ"ץ שיעורי הרב יהושע כ"ץ באתר ישיבת "ברכת משה" הספד שאמר על הרב בן ציון פריימן מתוך כתב העת של ישיבת מעלה אדומים הרב יהושע כץ, שיעור תלמוד תורה, ישיבת מרכז הרב, י"א שבט תשע"ט "ץ/ כל הכתבות על הרב יהושע כ"ץ, באתר ערוץ 7 על רבנות והנהגת הציבור - שיחה עם הרב יהושע כ"ץ, כתלנו תשל"ז, עמ' 184
פרסי בחירת הנוער 2016

טקס פרסי בחירת הנוער לשנת 2016 התקיים ב-31 ביולי 2016 בפורום שבאינגלווד שבקליפורניה, ושודר בערוץ פוקס. את הטקס הנחו ג'ון סינה וויקטוריה ג'סטיס ולאורכו הופיעו האומנים סריאה, פלו ריידה, צ'ארלי פות', ני-יו וג'ייסון דירולו. לג'סטין טימברלייק הוענק בטקס זה את פרס העשור. מספר המועמדויות הרב ביותר: הסדרה "שקרניות קטנות", והאומן "ג'סטין ביבר" - 11 מועמדויות כל אחד מספר הזכיות הרב ביותר: הסדרה "שקרניות קטנות" - 6 זכיות הכרזה על המועמדויות, באתר E! News הכרזה על המועמדויות, באתר TVLine הכרזה על המועמדויות, באתר בילבורד הכרזה על המועמדויות, באתר Gossip Cop זוכים, באתר הרשמי פרסי בחירת הנוער 2016, במסד הנתונים הקולנועיים IMDb (באנגלית) Teen Choice Awards 2016 Nominations Announced: See the "First Wave" of Potential Winners WINNERS OF “TEEN CHOICE 2016” ANNOUNCED
גליזה 445

גליזה 445 (נקרא גם LHS 2459 וכן AC+79 3888) הוא ננס אדום בסיווג ספקטרלי M3.5V הממוקם בקבוצת הכוכבים ג'ירף, קרוב לכוכב הצפון. הכוכב ממוקם במרחק של 17.6 שנות אור מכדור הארץ והוא בעל בהירות נראית של 10.8. לצופים הנמצאים מצפון לחוג הסרטן הוא ניתן לצפייה לכל אורך הלילה, אך אינו נראה בעין בלתי מזוינת. עקב היות הכוכב ננס אדום, מסתו נעה בין חמישית לשליש מסת שמש. מדענים מאמינים שמערכת השמש שבמרכזה ממוקם הכוכב מסוגלת לתמוך בחיים. גליזה 445 ידוע בכך שהוא מקור לקרינת רנטגן. הגשושית וויאג'ר 1 תעבור במרחק של 1.7 שנות אור מהכוכב בעוד כ-40,000 שנים. עם זאת, הגשושית כבר תחדל מלשגר נתונים הרבה מלפני כן, בשנת 2025. כאשר גשושית הוויאג'ר 1 תתקרב לגליזה 445, הכוכב יהיה בדרכו לכיוון השמש, במרחק של 1.059 פארסק (3.45 שנות אור) מהשמש, אך עדיין הוא יהיה בעל בהירות הקטנה בחצי מסף הבהירות שניתן לראות בעין בלתי מזוינת מכדור הארץ. גם כאשר הכוכב יהיה בשיא קרבתו לשמש הוא עדיין לא יהיה הכוכב הקרוב ביותר לשמש. גליזה 445, בבסיס הנתונים SIMBAD לגרמי שמיים אסטרונומיים VizieR: LHS 2459, LHS Catalogue, 2nd Edition (Luyten 1979) Mike Wall, Interstellar Traveler: NASA's Voyager 1 Probe On 40,000-Year Trek to Distant Star, in "Space.com" website, September 13, 2013 (באנגלית)
הסנאט הרוסי

הסנאט הרוסי, או בשמו הרשמי הסנאט המושל (ברוסית: Правительствующий сенат), היה גוף הייעוץ הבכיר לצאר. הסנאט הוקם בשנת 1711. מתחילת המאה ה-18 ביצע הסנאט תפקידי פיקוח על פעילויות זרועות הממשל והיה לגוף הייעוץ הבכיר ביותר לצאר בענייני חקיקה ומשפט. ראש הסנאט היה הגנרל פרוקורור של רוסיה, שכיהן הן כראש הסנאט והן כראש מערכת המשפט הרוסית, המשרה שקדמה למשרת התובע הכללי דהיום. הגנרל פרוקורור כיהן במקביל כשר המשפטים משנת 1802. הוא פוזר לאחר מהפכת אוקטובר, בשנת 1917. הסנאט היה גוף עליון לחקיקה ומשפט. הוא הוקם כדי להוות תחליף לדומה הבויארית, והפך לאחד מגופי המדינה החשובים באימפריה הרוסית. בראש הסנאט עמד הגנרל פרוקורור של רוסיה, ששימש כמקשר בין השליט לסנאט. בשנת 1712 היו עשרה סנאטורים, אך עם השנים מספרם הלך וגדל. הצאר אלכסנדר הראשון הקים את המועצה המדינית בתור גוף ייעוץ לצאר ורשות מחוקקת באימפריה הרוסית (בשנים 1905 - 1917 היא פעלה כבית תחתון בפרלמנט). במאה ה-19 היה הסנאט לגוף הבכיר ביותר במערכת המשפט הרוסית, ושלט על כל גופי המשפט במדינה. הגנרל פרוקורור של רוסיה היה אחד מתפקידי המדינה הבכירים ביותר באימפריה הרוסית. המשרה נוסדה בצו קיסרי של פיוטר הגדול ב-12 בינואר 1722. מלכתחילה נועד הגנרל פרוקורור להיות ראש לשכת הסנאט והיה אחראי לוודא את יישום החלטות הסנאט וניהולו התקין. במקביל היה אמון על ניהול משרד התביעה הכללית, שעסק בפיקוח על החלטות מינהליות וערכאות משפטיות. מועצת הפדרציה של רוסיה – הבית העליון בפרלמנט הרוסי, המכונה על פי רוב "סנאט" וחבריו הם סנאטורים ארמון הסנאט הלשכה החשאית Steinberg, Mark D.; Riasanovsky, Nicholas Valentine (2005). A History of Russia. Oxford [Oxfordshire]: Oxford University Press. ISBN 0-19-515394-4. מדיה וקבצים בנושא הסנאט הרוסי בוויקישיתוף תולדות הסנאט ומערכת המשפט הרוסית (ברוסית) הצו הרשמי של פיוטר הגדול להקמת הסנאט מקור (ברוסית) בניגוד למחשבה המקובלת שהסנאט הרוסי היה הבית התחתון בפרלמנט, למעשה פעל הגוף כגוף ייעוץ עליון לענייני חוק ומשפט וכגוף בכיר לפיקוח על הערכאות המשפטיות באימפריה הרוסית, מעין שילוב של תפקידי תובע כללי עם מועצה מייעצת. ערך זה הוא קצרמר בנושא האימפריה הרוסית ובנושא רשויות מחוקקות. אתם מוזמנים לתרום לוויקיפדיה ולהרחיב אותו.
דקאן (פירושונים)

האם התכוונתם ל... דקאן – משרה ניהולית רמת דקאן – אזור בהודו דיאקון – אחת משלוש המשרות של הכמורה הנוצרית חוסיין דהקאן – שר ההגנה האיראני דיקון
גליזה 555

גליזה 555 (נקרא גם בשם HN במאזניים או LHS 2487) הוא ננס אדום בעל סיווג ספקטרלי M4 הנמצא בקבוצת הכוכבים מאזניים במרחק של 20.2 שנות אור (6.2 פארסק) מכדור הארץ. גליזה 555, בבסיס הנתונים SIMBAD לגרמי שמיים אסטרונומיים VizieR: LHS 2945, LHS Catalogue, 2nd Edition (Luyten 1979) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גליזה 555".
HD 204521

HD 204521, נקרא גם GJ 4194, הוא כוכב דמוי שמש (סיווג ספקטרלי G5V) בעל בהירות נראית מדרגה 7.3 הנמצא במרחק של 83.9 שנות אור (25.7 פארסק) מכדור הארץ בקבוצת הכוכבים קפאוס, במרחק זוויתי קטן מהכוכב אלפירק אשר לו בהירות נראית מדרגה 3.2. חישובים משנת 2018 משערים שהכוכב יעבור במרחק של כ-8 שנות אור מהשמש בעוד 334,000 שנים. HD 204521, בבסיס הנתונים SIMBAD לגרמי שמיים אסטרונומיים https://arxiv.org/pdf/1805.07581.pdf ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "HD 204521".
קולין ארצ'ר

קולין ארצ'ר (בנורווגית: Colin Archer;‏ 22 ביולי 1832 – 8 בפברואר 1921) היה אדריכל ימי ובונה ספינות מלרוויק, נורווגיה. הוריו היגרו לנורווגיה מסקוטלנד בשנת 1825. הוא עשה לו שם בבניית ספינות חזקות, בטוחות ומאריכות ימים. לפני שהחל בקריירה של אדריכל ימי בנורווגיה, עשה תקופת-מה בקווינסלנד, אוסטרליה, עם כמה מאחיו. בעת שהותו שם, הפליג עם מטעו במעלה נהר פיצרוי, קווינסלנד, "כשזה היה כמעט, אם לא לגמרי, לא-נודע". ארצ'ר והמספנה שלו נודעו בבניית ספינות בטוחות ובעלות משך חיים ארוך. הנודעת בספינותיו של קולין ארצ'ר הייתה הפראם, שנבנתה בהזמנת פריטיוף ננסן ולפי מפרט מדויק שלו, ושימשה את ננסן במשלחות שלו אל הקוטב הצפוני ובהמשך, את רואלד אמונדסן במשלחת הקוטב הדרומי ההיסטורית שלו, שכבשה לראשונה את הקוטב הדרומי; "פראם" שמורה עכשיו במוזיאון פראם באוסלו. ארצ'ר תכנן גם ספינת מפרשים איתנה ל-Redningsselskapet (החברה הנורווגית להצלה וחילוץ בים), שהייתה בשימוש שנים רבות ועכשיו ידועה כ"קולין ארצ'ר"; האבטיפוס של סירת ההצלה, "קולין ארצ'ר RS1", עודנה משמשת כמוזיאון צף. כמה ספינות מקוריות אחרות השייכות לחברת החילוץ וההצלה עדיין משייטות בים, בהן Frithjof Wiese RS40. ארצ'ר הקדיש זמן רב לחישוב הדרך היעילה ביותר לעיצוב כלי שיט. עד היום ממשיכים מעצבי אוניות לבחון את עבודתו בבואם לעצב אוניות חדשות. לזכותו רשום עיצובן של יותר ממאתיים ספינות, בהן הפראם. הספינות שתוכננו על ידי ארצ'ר הותאמו במאה ה-20 להפלגות ספארי. ב-1904, בנה לסופר רוברט ארסקין צ'יילדרס סירה, שנקראה "אסגארד"; כיום מוצגת הסירה במוזיאון ונחשבת ליאכטה החשובה ביותר בתולדות אירלנד". בשנים הבאות השתמשו בוני ספינות אחרים בעיצוביו של ארצ'ר לבניית ספינות, שעשו להן שם בהפלגות הקפת כדור הארץ. החיקויים שנעשו משנות ה-70' ואילך בהשראת ספינות אלה עשו את סגנון העיצוב של ארצ'ר לפופולרי עד ימינו אלה. שתי ספינות חילוץ והצלה נקראו על שם ארצ'ר: ה"קולין ארצ'ר" משנת 1893 ובהמשך סירת ההצלה "קולין ארצ'ר". חצי האי קולין ארצ'ר, האי דבון, נונאווט מנציח את שמו. מרוץ מפרשיות על שם קולין ארצ'ר, הנקרא גם הוא על שם בונה הספינות, מתקיים פעם בשנתיים. המירוץ מתחיל בלוורסוג, הולנד, ומסתיים בלרוויק, נורווגיה. המרחק הוא בסביבות 657 קילומטרים; משך המירוץ, בכפוף למזג האוויר וסוג הספינה, הוא בדרך כלל כשלושה, ארבעה או חמישה ימים. מדיה וקבצים בנושא קולין ארצ'ר בוויקישיתוף Home page (Norwegian) of RS1, first Colin Archer rescue boat Sail-Cutter Club Colin Archer (SCCA) http://www.museum.ie/en/list/asgard-studio.aspx
חנמאל בן שלום

לפי ספר ירמיהו, חנמאל בן שלום היה בן-דודו של הנביא ירמיהו, אשר שנה לפני חורבן ירושלים וגלות בבל נצטוה על ידי אלוהים לגאול את שדהו של חנמאל, כאות לכך שעם ישראל ישוב לארץ ישראל: ”וַיֹּאמֶר יִרְמְיָהוּ: הָיָה דְּבַר ה' אֵלַי לֵאמֹר: הִנֵּה חֲנַמְאֵל בֶּן שַׁלֻּם דֹּדְךָ בָּא אֵלֶיךָ לֵאמֹר 'קְנֵה לְךָ אֶת שָׂדִי אֲשֶׁר בַּעֲנָתוֹת, כִּי לְךָ מִשְׁפַּט הַגְּאֻלָּה לִקְנוֹת” (ירמיהו, ל"ב, ו') הוא שילם עליו "שִׁבְעָ֥ה שְׁקָלִ֖ים וַעֲשָׂרָ֥ה הַכָּֽסֶף". לפי התלמוד הבבלי חנמאל היה נביא, כהן (כירמיהו), ומצאצאי רחב: "שמונה נביאים והם כהנים יצאו מרחב הזונה ואלו הן: נריה, ברוך ושריה, מחסיה, ירמיה, חלקיה, חנמאל ושלום. רבי יהודה אומר אף חולדה הנביאה מבני בניה של רחב הזונה היתה". אברהם שליט מציג השערה אפשרית, שעל חנמאל בן שלום התייחס חנמאל המצרי, הכהן הגדול בתקופת המלך הורדוס, הנזכר אצל יוסף בן מתתיהו בשם "חננאל הבבלי". בעקבות המסורת הכפולה על מוצאו, מציג שליט את האפשרות שחנמאל בן שלום הוגלה לבבל אחרי כיבוש ירושלים, או שירד למצרים עם יוחנן בן קרח ואנשיו. לפי ההמשך (ירמיהו לב ח) "וַיָּבֹ֣א אֵ֠לַ֠י חֲנַמְאֵ֨ל בֶּן־דֹּדִ֜י" תלמוד בבלי מגילה יד, ב. אברהם שליט, הורדוס המלך, עמ' 376, הערה 17.
מלומיס

מלומיס (שם מדעי: Melomys), הוא סוג של מכרסמים קטנים ממשפחת העכבריים החיים בדרום-מזרח אסיה ובאוסטרליה ואיי האוקיינוס השקט. אחד המינים, מלומיס קי ברמבל (Melomys rubicola) הוא היונק הראשון שנכחד משונית ברמבל, כתוצאה מההתחממות העולמית. Melomys aerosus Melomys arcium Melomys bannisteri Melomys bougainville Melomys burtoni Melomys capensis Melomys cervinipes Melomys cooperae Melomys dollmani Melomys fraterculus Melomys frigicola Melomys fulgens Melomys howi Melomys leucogaster Melomys lutillus Melomys matambuai Melomys obiensis Melomys paveli מלומיס קי ברמבל (Melomys rubicola) - נכחד Melomys rufescens Melomys spechti Melomys caurinus Melomys talaudium מדיה וקבצים בנושא מלומיס בוויקישיתוף מלומיס, באתר ITIS (באנגלית) מלומיס, באתר NCBI (באנגלית) מלומיס, באתר Animal Diversity Web (באנגלית) מלומיס, באתר האנציקלופדיה של החיים (באנגלית) מלומיס, באתר GBIF (באנגלית)
פיתון קטן

פיתון קטן (Antaresia) הוא סוג של נחשים ממשפחת הפיתוניים בתוכו ישנם 4 מינים. בעבר הם נחשבו למינים בסוג פיתון מים (Liasis). הם חיים באוסטרליה בביצות ובערבות עשב והם מהקטנים שבפיתונים. אורכם הממוצע 1-1.5 מ'. הם בעלי ראש מעוגל ועיניים גדולות. חלקם נפוצים מאוד בהיתלות בענפים והמתנה לטרף שיעבור תחתיהם, אותו יטרפו על ידי לסתותיהם ושריריהם החזקים. פיתון צ'ילדרן (Antaresia childreni) פיתון מנומר (Antaresia maculosa) פיתון גמדי (Antaresia perthensis) פיתון סטימסון (Antaresia stimsoni) מדיה וקבצים בנושא פיתון קטן בוויקישיתוף פיתון קטן, באתר ITIS (באנגלית) פיתון קטן, באתר NCBI (באנגלית) פיתון קטן, באתר האנציקלופדיה של החיים (באנגלית) פיתון קטן, באתר GBIF (באנגלית)